
PROCES VERBAL

al ședinței Consiliului de Observatori al Instituției Publice Naționale a

Audiovizualului Compania „Teleradio-Moldova”

nr. 17 din 23.06.2017

Au participat membrii Consiliului de Observatori: 
Nicolae SPĂTARU, Lilia GUREZ, Stela Nistor, Vitalie ȚAPEȘ, Marina ȚURCAN,

Ludmila VASILACHE, Alexandru Vasilachi,  Veaceslav Vlad.
Au asistat:
Olga Bordeianu, președinte al IPNA Compania ”Teleradio-Moldova”;
Veceslav Gheorghișenco, director Radio;

Mircea Surdu, director TV;

Galina Blanaru, director financiar;

Vitalie Cojocaru, șef Serviciu marketing și vânzări.

Preşedintele Consiliului de Observatori al IPNA Compania „Teleradio-Moldova” constată că la şedinţă sunt prezenţi 7 membri ai CO, informând Consiliul că în conformitate cu p. 16 al Regulamentului CO, ședințele sunt deliberative dacă la ele sunt prezenți cel puțin 5 din numărul total al membrilor (nouă). 

S-a pus la vot începerea şedinţei, ora 15:00: „PRO” 7 voturi (N. Spătaru, L. Gurez, V. Țapeș, M. Țurcan, L. Vasilache, A. Vasilachi, V. Vlad).
S-a pus la vot Ordinea de zi, cu următoarele chestiuni:
1. Examinarea nivelurilor și treptelor de salarizare ale angajaților IPNA Compania “Teleradio-Moldova” pentru anul 2018.
2. Raport privind veniturile și cheltuielile pe care le-a avut Compania în procesul de organizare și desfășurare a concursului “Eurovision 2017”.
3. Diverse.
S-a votat: ”PRO” – 7 voturi (N. Spătaru, L. Gurez, V. Țapeș, 
M. Țurcan, L. Vasilache, A. Vasilachi, V. Vlad).
Se pune în discuție chestiunea cu nr. 1 - Examinarea nivelurilor și treptelor de salarizare ale angajaților IPNA Compania “Teleradio-Moldova” pentru anul 2018.
Preşedintele Consiliului de Observatori, dl Nicolae Spătaru, a oferit cuvântul dnei Galina Blanaru, care a vorbit despre prezenta grilă de salarizare și a menționat că în vederea ajustării cuantumului minim garantat și implementării Hotărârii Guvernului RM nr. 242 din 26.04.2017, se propun spre examinare membrilor Consiliului de Observatori două variante ale nivelurilor și treptelor de salarizare. Dna Blanaru a vorbit despre cele două variante de modificare a grilei de salarizare și a menționat că cheltuielile pentru remunerarea muncii pentru anul 2018 se vor stabili în baza grilei de salarizare aprobată de către Consiliul de Observatori și va fi implementată odată cu alocarea mijloacelor financiare suplimentare de către Ministerul Finanțelor al RM.
Membrii Consiliului de Observatori au examinat cele două grile de salarizare propuse și au convenit să aleagă a II-a variantă de modificare a grilei de salarizare.
Preşedintele Consiliului de Observatori al IPNA Compania „Teleradio-Moldova” a supus votului următoarea hotărâre:

1. Se aprobă varianta nr. II a grilei cu privire la nivelurile și treptele de salarizare.
2. Hotărârea intră în vigoare în ziua adoptării.

S-a votat: „PRO” - 7 voturi (N. Spătaru, L. Gurez, V. Țapeș, 

M. Țurcan, L. Vasilache, A. Vasilachi, V. Vlad).
Se pune în discuție chestiunea cu nr. 2 - Raportul privind veniturile și cheltuielile pe care le-a avut Compania în procesul de organizare și desfășurare a concursului “Eurovision 2017”.
În ședință a intrat dna Stela Nistor.
Preşedintele Consiliului de Observatori, dl Nicolae Spătaru, a oferit cuvântul dlui Vitalie Cojocaru, șeful Serviciului marketing și vânzări, care a relatat despre participarea difuzorului public în concursul Eurovision Song Contest în perioada 2005-2017. Dl Cojocaru a informat despre cotele de participare, despre cifrele de audiență în perioada concursului și despre etapele locale și internațională a concursului.
Dna Lilia Gurez a dorit să știe dacă pe perioada concursului “Eurovision 2017” veniturile din publicitate au fost mai mari comparativ cu cele din perioada concursului de anul trecut.

Dl Cojocaru a spus că veniturile din publicitate în acest an au crescut.

I s-a oferit cuvântul dlui Mircea Surdu, care s-a arătat indignat de faptul că Serviciului marketing și vânzări operează cu niște cifre de audiență eronate.
Dl Cojocaru a spus că va verifica cifrele de audiență.
Membrii Consiliului de Observatori au propus să rămână în cadrul ordinii de zi propuse și adoptate, iar despre problemele, soluțiile și perspectivele organizării concursului Eurovision Song Contest să se discute într-o altă ședință, cu participarea colaboratorilor implicați în organizarea evenimentului.
Dna Galina Blanaru a prezentat Informația privind veniturile și cheltuielile pe care le-a avut Compania în procesul de organizare și desfășurare a etapei naționale și a celei internaționale a concursului Eurovision 2017.

Preşedintele Consiliului de Observatori al IPNA Compania „Teleradio-Moldova” a supus votului următoarea hotărâre:

1. Se ia act de Raportul privind veniturile și cheltuielile pe care le-a avut Compania în procesul de organizare și desfășurare a concursului “Eurovision 2017”.
2. Hotărârea intră în vigoare în ziua adoptării.

S-a votat: „PRO” - 8 voturi (N. Spătaru, L. Gurez, S. Nistor, V. Țapeș, 

M. Țurcan, L. Vasilache, A. Vasilachi, V. Vlad).
Durata şedinţei: 15:00-17:00
Au semnat:

Preşedintele

Consiliului de Observatori      
                             Nicolae SPĂTARU

Secretarul

Consiliului de Observatori                                    Emmanuela CERNEI

